ΓΡΑΠΤΗ ΕΡΩΤΗΣΗ E-2242/97 υποβολή: Laura Gonzαlez Αlvarez (GUE/NGL), Pedro Marset Campos (GUE/NGL) και Marνa Sornosa Martνnez (GUE/NGL) προς την Επιτροπή (2 Iουλίου 1997)

Θέμα: Τοποθέτηση χωματερής σε δάσος αιωνόβιων βελανιδιών στην περιοχή Villamartin de Don Sancho (Leσn - Ισπανία)

Η μελλοντική τοποθέτηση χωματερής η οποία προορίζεται για αστικά στερεά απόβλητα της πρωτεύουσας Leσn στη Villamartin de Don Sancho έχει δημιουργήσει τεράστιες ανησυχίες στους κατοίκους της κοινότητας αυτής σε σημείο ώστε να γίνουν σοβαρές συγκρούσεις μεταξύ των κατοίκων και της αστυνομίας. Οι κάτοικοι της κοινότητας αυτής, με την υποστήριξη και πολλών οικολογικών οργανώσεων, αντιτίθενται σθεναρά στην τοποθέτηση της χωματερής αυτής που θα προκαλούσε την καταστροφή αιωνόβιου δάσους από βελανιδιές, σε καλή κατάσταση και αναγνωρισμένης οικολογικής αξίας, και τη ρύπανση τριών υδροφόρων οριζόντων.

Οι κάτοικοι καταγγέλουν την αδιαφάνεια με την οποία πραγματοποιούνται οι μελέτες βιωσιμότητας της περιοχής όπου πρόκειται να εγκατασταθεί η χωματερή καθώς επίσης την άρνηση των αρχών του συμβουλίου της Castilla και Leσn να παράσχουν οποιοδήποτε τύπο πληροφορίας για το θέμα.

1. Γνωρίζει η Επιτροπή την κατάσταση αυτή;

2. Δεν θεωρεί η Επιτροπή ότι επείγει η υλοποίηση, εκ μέρους των αρμοδίων αρχών, αυστηρής μελέτης σύμφωνα με την οδηγία 85/337/EOK ((ΕΕ L 175 της 5.7.1985, σελ. 40.)) σχετικά με την αξιολόγηση των επιπτώσεων ορισμένων δημοσίων και ιδιωτικών έργων στο περιβάλλον;

3. Δεν θεωρεί η Επιτροπή ότι οι αρχές της Castilla και Leσn αρνούμενες να παράσχουν στους κατοίκους της Villamartin de Don Sancho τις πληροφορίες που αφορούν τη χωματερή παραβιάζουν την οδηγία 90/313/ΕΟΚ ((ΕΕ L 158 της 23.6.1990, σελ. 56.)) σχετικά με την πρόσβαση στις πληροφορίες στο θέμα του περιβάλλοντος;

4. Ποιές δράσεις προτίθεται να αναλάβει η Επιτροπή ενώπιον των αρχών της Castilla και Leσn για να εξασφαλίσει την ορθή εφαρμογή των ακολούθων οδηγιών:

α) Οδηγία πλαίσιο 75/442/ΕΟΚ ((ΕΕ L 194 της 25.5.1975, σελ. 39.)) (που τροποποιήθηκε από την οδηγία 91/156/ΕΟΚ ((ΕΕ L 78 της 26.3.1991, σελ. 32.)) σχετικά με τα στερεά αστικά απόβλητα

β) την οδηγία 80/68/ΕΟΚ ((ΕΕ L 20 της 26.1.1980, σελ. 43.)) σχετικά με την προστασία των υπόγειων υδάτων κατά της ρύπανσης

γ) την οδηγία 85/337/ΕΟΚ σχετικά με την αξιολόγηση της επίπτωσης ορισμένων δημοσίων και ιδιωτικών έργων στο περιβάλλον;

Απάντηση της κας Bjerregaard εξ ονόματος της Επιτροπής (1 Αυγούστου 1997)

1. Ναι.

2. Η οδηγία 85/337/ΕΟΚ του Συμβουλίου της 27ης Ιουνίου 1985 σχετικά με την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον προβλέπει, στο άρθρο 2, ότι τα έργα που ενδέχεται να έχουν σημαντικές επιπτώσεις στο περιβάλλον, ιδίως λόγω του χαρακτήρα, των διαστάσεων και της γεωγραφικής θέσεώς τους, πρέπει να υποβάλλονται σε εκτίμηση των επιπτώσεών τους πριν από την χορήγηση της άδειας. Η διάταξη αυτή εφαρμόζεται στα έργα που απαριθμούνται στα παραρτήματα Ι και ΙΙ της οδηγίας. Το παράρτημα ΙΙ σημείο 11 εδάφιο γ) αναφέρει τις εγκαταστάσεις διάθεσης των βιομηχανικών αποβλήτων και των οικιακών απορριμμάτων. Σύμφωνα με το άρθρο 4.2 της οδηγίας, εναπόκειται στις εθνικές αρχές να καθορίσουν κατά πόσον ένα έργο που υπάγεται στο παράρτημα ΙΙ της οδηγίας οφείλει, λόγω των χαρακτηριστικών του, να υπαχθεί στη διαδικασία εκτίμησης των περιβαλλοντικών επιπτώσεων που προβλέπεται στα άρθρα 5 έως 10 της οδηγίας.

3. Σύμφωνα με το άρθρο 3 της οδηγίας 90/313/ΕΟΚ του Συμβουλίου της 7ης Ιουνίου 1990 που αφορά την ελευθερία πρόσβασης στις σχετικές με το περιβάλλον πληροφορίες, οι δημόσιες αρχές που υπέχουν ευθυνών και οι οποίες κατέχουν πληροφορίες σχετικές με το περιβάλλον, οφείλουν να θέτουν τις εν λόγω πληροφορίες στη διάθεση κάθε φυσικού ή νομικού προσώπου που υποβάλλει σχετικό αίτημα, χωρίς αυτό να είναι υποχρεωμένο να αποδείξει την ύπαρξη εννόμου συμφέροντος. Η αρμόδια δημόσια αρχή οφείλει να απαντήσει στον ενδιαφερόμενο το συντομότερο δυνατόν και το αργότερο εντός δύο μηνών. Η τυχόν άρνηση κοινοποιήσεως των ζητούμενων πληροφοριών πρέπει να είναι αιτιολογημένη. Πάντως, βάσει των πληροφοριών που περιέχονται στην παρούσα γραπτή ερώτηση, η Επιτροπή δεν είναι σε θέση να θεμελιώσει παράβαση των υποχρεώσεων που απορρέουν από την οδηγία 90/313/ΕΟΚ.

4. Η Επιτροπή απέστειλε αίτηση ενημέρωσης στις ισπανικές αρχές.